Jornada sexualitat i discapacitat, Una sexualitat diferent?


Des d’una perspectiva educativa
Diferència
M’agrada remarcar el concepte de diferència perquè des de ben petits cerquem les semblances i les diferències en tot allò que ens interessa i d’adults també. Per tant és un concepte que no cal explicar. 

La diferència està en cadascú de nosaltres.

Tots els que estem aquí som diferents, tenim: faccions, procedència, entorns, preferències de menjar,  estils de vestir,.... diferents. 

Alhora que tenim molts aspectes comuns. 

Podem reconèixer grups i/o col·lectius i adjudicar-los-hi unes característiques comunes però sempre vigilant que aquestes, no ens facin oblidar la individualitat que hi ha en cadascú dels seus membres. 

Per tant comprendrem que no hi ha un model de sexualitat general, sinó que algunes característiques poden ser més o menys coincidents entre algunes persones,  sense oblidar que cada persona té un ritme evolutiu particular.

Tots som diferents 

Tenim aspectes semblants

Tractament individualitzat

D’on venim

En els inicis de la meva tasca docent a la “Institución Esperanza”, els àmbits educatius i les seves competències estaven molts clars:

· L’àmbit familiar es responsabilitzava de la:

· Alimentació, salut, sociabilitat, cura personal, control d’esfínters,..

Entenia que aquests espais eren completament seus.

· L’àmbit escolar especial es va crear per poder cobrir allò que el sistema educatiu els privava, per tant per a l’adquisició dels aprenentatges propis de l’escola i que en l’entorn familiar no es donaven.

· Matèries: lectura, escriptura, càlcul

· Habilitats manipulatives i laborals. 

La família manifestava al mestre/a de com veia les capacitats del seu fill/a a casa i de com volia que anessin evolucionant, també preguntaven al mestre/a si ho feien de manera encertada o com es podia millorar. Poc a poc s’anaven compartint alguns espais i es prenien decisions conjuntes, relació escola- família.

Però entre els temes n’hi havia un de tabú “la sexualitat”, com ho era també per a la resta de la societat. 

Ningú en parlava. Ho era pecat o no existia. I en els cas de persones amb alguna discapacitat ja ni es plantejava, ni tenien necessitats ni tampoc es creia que hi tinguessin dret.

Al gener del 1980 un grup de 16 persones que treballàvem a l’entorn educatiu i de tallers, vàrem realitzar un viatge a Dinamarca a conèixer escoles, tallers i residències allí vàrem poder parlar amb professionals, pares i responsables polítics. 

Mentre allí estava tot organitzat, aquí molts aspectes encara s’havien de començar. El respecte a la persona per sobre de tot. Uns pares em comentaren el fill és nostre però la discapacitat és un tema que ha d’atendre la societat.

En la sessió informativa que oferirem als pares dels alumnes del nostre centre, tot semblava que anava bé. 

Però quan es parlà de la sexualitat, les postures es van radicalitzar, tant és així, que es van dividir en dos grups uns a favor i altres en contra.

1. alguns pares els va generar confiança i es vàrem avançar en poder treballar conjuntament aspectes que ells no s’atrevien a proposar perquè tampoc sabien com ho m’ho prendria (tenien vergonya)

2. altres que eren persones influents en aquell temps, manifestaren al Montepio (propietari del Centre) que jo no era persona adequada per l’educació dels seus fills 

La meva intervenció només era informativa, explicar el que havíem vist.

Cal afegir que els del segon grup no eren pares dels meus alumnes i a més gairebé no ens coneixíem.

Era la quarta vegada que perillava la meva feina per defensar el mateix 

“Atendre amb respecte a la persona i a les seves particulars necessitats”.
En els 33 anys de docència he tingut sempre present que eduquem persones individuals, que pertanyen a entorns particulars i que viuen en una societat canviant, i allò que era tant tabú poc a poc és va entenent com una necessitat de les moltes que té l’ésser humà.

El que avui estiguem aquí parlant d’aquest tema, evidencia que no només han passat els anys sinó que s’ha produït  un canvi social molt evident.

Període escolar

El període d’assistència a l’escola per a qualsevol infant/jove, l’hem de entendre com el que és, una petita fracció de la seva vida, tant en temps com en competències.

L’aula no és un laboratori on es pot generar la fórmula màgica i aplicar-la en altres entorns, al contrari com he dit està molt limitada per molts motius un d’ells el temps què és curt i a més amb moltes interferències.

Per tant no es pot entendre una intervenció educativa eficaç sinó està molt consensuada i compartida amb la família.

No hem d’oblidar que els professionals són molts i canvien i cadascú té percepcions particulars diferents, però la família continua, per tant és la família la CLAU en l’educació dels fills.

En els diversos camins que he pogut participar i compartir amb els alumnes i les seves famílies, hi ha un aspecte que he treballat amb implicació i resultats diversos i particulars com no podia ser d’altra manera, aquest és 

L’autonomia

Treballem amb infants, més dependents dels adults que la resta d’infants, i ho fan en gairebé tots els aspectes de la seva vida, amb més o menys grau de dependència.

· El fet d’atendre, en ocasions de manera perllongada, les necessitats bàsiques iniciades en el moment de néixer (control d’esfínters, alimentació, vestit,..) crea un lligam amb l’adult i moltes vegades no es troba el moment de modificar-ho. Sembla que mai és el bon moment per intentar reduir aquesta dependència, que en molts casos i en graus diferents, és possible. 

· No acostuma a passar que els nens/es es declarin en rebel·lia perquè ells ho vulguin fer sols i tampoc passa que els adults els empenyin i recordin que es van fent grans i que s’han d’espavilar. Si hi afegim les percepcions de les diferents persones del seu voltant i els comentaris del tipus:

· No, encara no, és petit.

· Pobret, sol no se’n sortirà.

· Ja ho aprendrà!

· Ja en parlarem quan passi!

Aconseguim entre tots que percebin la realitat de manera distorsionada i amb el pas del temps es vagin consolidant uns hàbits que no els ajudaran en el futur.
Els cal ajudar a crear espais d’intimitat. 

Es produeix un canvi en el seu cercle relacional i assignant-li el rols del futur. És en aquest moment que la relació que mantenien amb els seus amics també canvia, ara es comparteix i s’exigeix complicitat en la seva intimitat, s’informen, comenten, manifesten,  s’enamoren , etc 
Quan en un infant/jove això no es dóna, cal ajudar-lo a crear aquest espai d’intimitat tenint present:

· L’edat com a referència, en tot allò que es pugui.

· Les normes relacionals de la societat on viu i la pràctica que ell en fa.

· La manca d’amics per compartir aquesta fase de creixement i confusió,  difícilment els seus amics els poden ajudar.

Ensenyar-los-hi des de petits a mostrar i demostrar l’afectivitat vers els altres, de manera adequada i correcta. No tot s’hi val.

· Reforçant i recordant que hi ha unes mostres d’afectivitat que són pròpies de l’entorn familiar
· Altres que són més de cortesia vers la resta de la gent

· No es fan grans de sobte, sinó que es van fent grans i cal ajudar-los a gaudir però de la forma més correcta possible perquè la relació amb els demés sigui una porta que s’obri i no que es tanqui.

Edat

Entorn

Demostracions afectives adequades

Són el fil conductor del nostre treball

Aprendre que en una relació de parella hi han d’estar d’acord les dues parts era un aprenentatge a adquirir (eren dols que calia afrontar).

En el moment de la pubertat no ens ha de fer por ni escandalitzar el que ens manifestin les sensacions que els produeixen els canvis corporals que la naturalesa va realitzant, sinó que el que ens ha d’ocupar és que aquests canvis es vagin verbalitzant i canalitzant cap a una millora de la seva autoestima, satisfacció personal i maduresa sexual.  

Davant d’un noi/a que ens manifesta un desig i/o una necessitat cal ser el màxim d’objectius possible i fer-nos les següents preguntes:

· Si ho poguessin fer sense nosaltres, ens ho demanarien?

· Quin és el motiu pel qual jo no hi estic d’acord?

· La meva decisió és la que realment els ajuda i els fa viure millor?

Si ens ho demanen és que ens necessiten i confien en nosaltres.

Cal atendre aquesta necessitat com el que és, una NECESSITAT més, que no es crea de SOBTE, sinó que es va configurant dia a dia.

Cal ajudar-los a conèixer les seves necessitats, amb les limitacions i les possibilitats, 

cercle relacional- diferenciar familiar i cortesia

Es fan grans dia a dia

La manca d’amics

Conèixer les seves necessitats, amb les limitacions i les possibilitats

Entendre que la discapacitat és el límit o la barrera que dificulta gaudir d’una vida plena a la persona que la pateix. 

Hi ha límits i barreres de caràcter sensorial, motriu o psíquic o la combinació d’aquests i amb graus d’afectació diferents, caldrà adreçar i ajustar els suporta a suplir i/o minimitzar aquestes limitacions. 

En Màrius Serra en el llibre “quiet”, llibre que recomano, cansat que els amics i coneguts li diguessin  “jo no sé com pots!, jo no podria! vosaltres sou forts”

Un dia aprofitant que celebraven una festa i els hi va dir: “Nosaltres La meva companya i jo, si que podem perquè El nostre fill Llullu NO POT.

Aquest missatge és aplicable a TOTES LES NECESSITATS.

Hi ha un documental amb el títol “almas con sexo”, que us el recomano. Escolteu als protagonistes i traieu  les conclusions que us puguin servir per atendre la necessitat individual de cada noi/a

Gràcies per la vostra atenció i per crear situacions com aquesta on poder compartir vivències i maneres d’entendre i de fer per tal que els que SI PODEM ens encoratgem a ser els puntals dels que ens necessiten i/o NO PODEN

